fi fi pl fi de de fi fi fi fi fi fi de fi fi fi fi fi fi fi fi fi de pl fi fi fi fi fi fi fi fi fr fi fi fi fi fi fi fi fi fi de fi fi fi fi fi fi fi fi fi fi fi uk fi fi fi fi fi fi fi de fi fi fi fi fi de fi fi fi fi fi fi fi fi fi ru fi fi fi fi fi fi fi fi fi fi fi ru fi fi fi fi fi fi fi fi fi fi fi de fi fi fi fi fi fi fi fi fi fi fi fr fi fi fi fi fi fi de fi fi fi fi fi fi fi fi fi ru fi fi fi fi fi sl de fi fi fi fi fi fi fi fi fi de fi fi fi fi fi fi fi fi fi fi fi fi de fi fi fi fi fi fi fi fi fi fi de hbs_lat fi fi fi fi fi fi fi hbs_lat hbs_lat fi fi fi fi fi fi pl fi fi fi fi fi fi fi fi fi fi fi fi fi fr fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi pl fi en fi fi fi fi fi fi fi fi fi fi fi en fi en fi fi en en en en fi fi fi fi fi fi fi en ru en fi fi en fi sk ru en fi fi fi pl en fi pl eo en ceb fi en en fi fi fi tl pt fi de fi fi fi en eo cs fi fi cs fi fi fi fi fi fi fi cs fi fi fi fi fi fi fi fi fi fi fi fi fr fi fi fi fi fi fi fi fi fi de fi pl fi fi fi fi fi fi fi fi fi fi fi fi fi fi hbs_lat fi fi fi fi fi fi en fi fi fi fi fi en it fi fi fi fi id fi fi fi fi fi fi fi fi fi fi fi fi fi fi es fi fi fi fi en pt it en it en it fi fi cs fi fi fi de fi en hu fi fi sl hbs_lat fi fi fi fi fi fi fi fi de fi fi en fi en it cs it fi pt et fi fi fi hbs_lat it fi fi en fi
Kahden kääpiövillakoiran, Koksin ja Oliverin, elämää kentillä, kehissä ja kotona
Olin kisatalkoissa klo 7.15 – 13.15. Ihan kuolleena kotiin. Käytiin Koksin kanssa nuuskuttelemassa puoli tuntia (lumet vihdoin sulaneet) ja Inkin kanssa vähän lyhyempi lenkki.
Piian kanssa juttelin trimmistä, ja hän suositteli, että se trimmaisiin 16-viikkoisena. Siitä voisin sitten katsoa mallia ja voisin itse opetella trimmauksen saloja.
Illalla ajoin Koksin naaman ja ekaa kertaa se antoi konettaa kaulan J
Lähettänyt SariS klo 8.00 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Omissa kisoissa 2 hyvää rataa
Kisasin Inkillä 3 rataa omissa kisoissa: agiradat tosi hyviä eli ekalta 5 ja tokalta 10. Hypäri oli ihan katastrofi. Väliajoilla kävelytin Koksia ympäriinsä. Oli oikein reipas. Kyllä väsytti illalla, ei puhettakaan Koksin pesusta.
Ollaan viikolla treenattu sivulletuloa ja maahanmenoa. Uutena ollaan otettu kieri-käskyllä kierimistä.
Lähettänyt SariS klo 8.00 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Nuuskuttelulenkillä pienen ja juoksulenkillä ison kanssa.
Päivällä koirahoitolasta soitettiin, että siellä on ollut kennelyskää. Soitin Timpan dogsitteriksi ensi viikoksi, kun olen reissussa. Onneksi hänelle kävi.
Jatkettiin sivulletulotreeniä ja boksiin menemistä. Sivulletulon on selkeästi ymmärtänyt käskylläkin.
Tänään on Koksin ekat rokotukset. Jouduttiin odottamaan melkein kolme varttia, kun päivällä oli ollut kiireellinen leikkaus. Otettiin istumista ja maahanmenoa odotushuoneessa. Itse rokotusta ei edes huomannut, minuutti pistämisen jälkeen alkoi vain kirvellä, ja silloin vähän ääntelehti.
Inkille annettiin kennelyskärokote. Sen paino on noussut pari kiloa 22 kiloon. Pitää saada vähän pois.
Lähettänyt SariS klo 8.00 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: istu, kennelyskärokote, maahan, rokotukset, sivu
Aamulla pesu + kuivaus + konetyöt. Aloitin konetyöt takatassuista, meni hyvin. Etutassuissa jo enemmän rimpuilua. Juustoa nassuun. Hännäntyvessä meni aikaa, samoin naamassa, mutta antoi tehdä paljon paremmin kuin viikko sitten. Treeni tepsii.
Olikin jo aika pestä, kun ihan selkeästi turkki oli likainen, kun näitä kurakelejä on tässä ollut.
Tämän revohkan jälkeen nukkui 2,5 tuntia. Olisi saanut herätä aikaisemminkin, kun oli niin upea keli, mutta ei ollut sydäntä herättää.
Käytiin katsomassa Otavan satamassa voisiko siellä temmeltää. Oli tosi märkää ja jäät lähdössä, joten siirryttiin remmikävelyyn Otavan keskustaan. Puoli tuntia kummankin kanssa – Koksi haisteli ja Inkin kanssa mentiin reippaasti. Teepparissa pärjäsi – ihana aurinkoinen keli, lämpöä jotain +15 astetta.
Aloitettiin sivulletulotreeni, itse olen maassa polvien päällä. Namiohjaus. Loppuvaiheessa yhdistin jo käskyn (sivu) tähän.
Lähettänyt SariS klo 8.00 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: konetyöt, kuivaus, pesu, sivu
Kouvostoliiton kisoihin aamulla. Lähdettiin klo 7 K:n kanssa mun pihasta ja oltiin perillä klo 8.05.
Ekana hypäri. K piti Inkiä rataantutustumisen ajan hallin ulkopuolella. Me lähdettiin kolmantena, joten liukkaasti piti mennä lähtöön. Koira meni aivan paniikkiin, ilmeisesti sille uudesta hallista (ent. kasvihuone) ja kaikuvasta tilasta. Varmaan Koksin tulo ja ärsytys vaikuttivat myös asiaan. Raahasin sen lähtöön niska-perseotteella. Vapisi lähdössä ihan silminnähden. Eka rata, hypäri, oli ihan järkky. 4 rimaa tippui ja 1 kielto hypyltä.
Toka rata oli agi ja se oli jo paljon parempi, vain 1 rima tuli alas takaakierrossa + kielto puomilta. Superkontaktit ja superisti pysyi lähdössä (otin sivulle vaikka ollaan treenattu alkuun-käskyllä jalkojen väliin tämä talvi. En ottanut riskiä, kun se panikoi eka radalla.).
Koksia kävelytin hallissa ja pihalla. Leikki Karitan kanssa pienellä narupallolla. Sellainen pitää hankkia.
Illalla otettiin maahanmenoa, piti vähän muistutella mieleen.
Ruokakupilla osaa hienosti istua ja ottaa kontaktia.
Leikattiin kynnet. Viimeksi leikattu 2 viikkoa sitten sen ekan kerran ja nytkin meni hyvin vaikka taukoa siis tullut. 2 viikkoa on liian pitkä väli, alkoi jo rapina kuulua.
Lähettänyt SariS klo 8.00 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Aamulla Vantaalle ja iltapäivällä kotiin. Koksin kanssa taas naapureiden pihalle, nyt oli R kotona.
Koksille kokeilin osaako maahan-käskyn. Ensin ei tajunnut, mutta otin pari kolme toistoa jalan alta ja sitten – voilà! Onnistuu!!
Koksilla on tapa varastaa kaikki kengät. Mä olen luullut, että kun se pöllii kroksin ja mä sanon sille, että Koksi tuo, niin se on vahinko, kun se tuo sen mulle makariin. Se mikään vahinko ole, se oikeasti tuo sen ja luovuttaa kiitos-käskyllä J.
Lähettänyt SariS klo 8.00 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Lähdettiin treeneihin klo 17.15, käytiin hakemassa matkalla Findogsin paketti postista (shampoota, sakset) ja sitten kurakentälle treenaamaan. Oli tosi kivaa, vaikka vaikeita pätkiä olikin. Kävin vielä ruokakaupassa, niin oltiin kotona joskus ysin jälkeen. Inki shampoopesulle kotiin tultua.
Siinäpä se ilta menikin. Koksi oli koko treenien ajan boksissa, kun ei ehtinyt seurustella sen kanssa.
Lähettänyt SariS klo 8.00 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Kotiin palatessa oli jo vähän hätääntyneemmän kuuloista itkua pieneltä kuin eilen. En suuremmin huomioinut, vähän rapsutin ja kannoin ulos.
Illalla 2 x konetyötreeni. Pyristeli jo enemmän. Surruuteltiin ja syötiin kinkkua koneen päältä. Kerran tai kaksi sain ajettua naamasta.
Istu x 10. Maahan jalan ali x 20. Yritin maahanmenoa ilman omaa jalkaa pelkällä käskyllä, mutta ei vielä hiffannut.
Alas- ja kiitos- käskyt toimivat hyvin. Kiitos-käskyyn on liittänyt hyvin vahvasti namipalkan. Jää hyvin ihmeissään vaatimaan palkkaa katseella, jos ei sitä heti saa.
Räntäsadetta ja kylmä tuuli, niin ei tehty kuin takapihakäyntejä.
Lähettänyt SariS klo 8.00 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: alas, istu, kiitos, konetyöt, maahan, yksinolo
Eka päivä, kun koirat jäävät yksin kotiin. Koksi ei olisi millään jäänyt kodinhoitohuoneeseen; pyrki vain pois. Sylissä ollessa vain yritti ripustautua. Jäi itkemään. On tämä aika kamalaa.
Aamut on aika järkkyjä, kun pissattamiseen menee yli vartti per keikka. Pentu teki tänään heti pissat, mutta kakkojen tekemiseen meni sitten reilusti aikaa. Eka kerralla Inki ei suostunut tekemään mitään. Toisella kierroksella pentu ei tehnyt mitään, mutta Inki pitkin hampain kakki ja sitten pissikin. Huoh. Tähänkin meni reilut 10 minsaa.
Aamu jatkui auton ikkunoiden raapimisella, kun en tajunnut laittaa sitä eilen halliin. Pakkasta oli 3 astetta.
Kotona oli hiljaista, kun avasin oven! Koksi alkoi ääntelehtiä, kun kuulin, että juttelin Inkille. En huomioinut Koksia 10 minuuttiin oikeastaan mitenkään. Annoin sille vähän ruokaa, laitoin sen takaisin khh ja lähdin Inkin kanssa kevään ekalle juoksulenkille. Oli ihana juosta pitkästä aikaa! Vähän tuuli vain, ja se kävi korviin.
Silppusin illalla kinkkua ja aloitettiin konetyötreeni. Laitoin koneen käyntiin, kävin istumaan lattialle (työhuoneessa ei ole lämmöt päällä, joten en ottanut trimmipöydällä näitä harjoituksia) ja laitoin trimmauskoneen käyntiin.  Ensin vähän pakoili sitä, mutta laitoin sitten koneen päälle kinkkupaloja, mitkä Koksi söi. Sama metodi siis kuin pölynimurin kanssa. Edettiin pikkuhiljaa. Yritin välillä trimmailla. Lopulta antoi jo muutaman kerran ajaa naamaansa! Kaula tuottaa ongelmia. Tähän meni puolisen tuntia + terän putsausaika.
Otettiin vielä myöhemmin maahanmenoa. Itse istumassa khh:ssa, koukistin vähän jalkaa, koira ryömii ali ja kun on makaavassa asennossa, naksu + palkka. Näitä pari-kolmekymmentä toistoa. Ei meinannut jalka pysyä itsellä ylhäällä sen vertaa juoksulenkin takia! Näitä pitää jatkaa huomenna.
Otettava treeniin myös kylkiasento, jotta saan harjaus- ja kuivaussessiot kivemmiksi.
Lähettänyt SariS klo 8.00 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: konetyöt, kylkiasento, maahan meno, yksinolo
Kiireetön aamu. Kahvin juontia ja puuhastelua klo 11 asti.
Rämälään klo 14, missä ekat ulkotreenit tänä vuonna Inkin kanssa. Karmeeta velliä. Radanpätkää K:n ja N:n kanssa.
Koksia yritin leikittää, mutta ei kiinnostunut lelusta. Otettiin sitten perässä juoksemista ja luoksetuloa hallissa. Se meni mallikkaasti.
Kong oli aika pop, pentu viihdytti itseään sillä tunnin verran. Tein uuden satsin huomiseksi.
Molempien koirien madotus Canexilla, minkä johdosta ilmeisesti molemmilla pientä oksentelua.
Inki alkaa sietää pentua jo lähellään.
Suttuinen kuva näyttääkseni kuinka lähelle Inki pennun jo päästää.
Lähettänyt SariS klo 8.00 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: Canex, halli, Kong, kuvat, luoksetulo, madotus, oksentelu, ulkotreenit
Aamulla Rämälään. Inkin kanssa otettiin radanpätkää, kun viikon päästä kisataan Kouvostoliitossa. Ihan kivat treenit, Timppa videoi.
Koksia leikitin ekaa kertaa hallissa. Ehkä pari minuuttia jaksoi olla kiinnostunut fleecenarusta.
Vietiin Timo rautatieasemalle klo 11. Koksi käyttäytyi hienosti sisällä ja asemalaiturilla. Ei yhtään pelännyt Pendolinoa. Hiljaisiahan nuo nykyajan junat on, mutta silti. Ei pelännyt ihmisiäkään. Ja vettäkin satoi, joten kaikin puolin hyvä juttu.
Kasvattaja laittoi tekstiviestin kysyen ehdotuksia viralliseksi nimeksi. Itse vähän mietin Union Jackia, kun vanhemmat on brittejä. Usain Bolt voisi olla myös, kun on musta ja nopea. Heh. Lopullinen ehdotus on kuitenkin Untangled. Toivottavasti nimi on enne, ja päästään takkukautena vähällä.
Katsekontaktin naksuttelua. Ekat maahanmenotreenit, eipä onnistunut ollenkaan.
Laitoin pennulle Kongiin penturuokaa ja tulpaksi juustoa. Hetkeksi mikroon + pakkaseen. Saa nähdä kiinnostuuko moisesta.
Lähettänyt SariS klo 8.00 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: juna, kisat, Kong, Kouvola, maahanmeno, rautatieasema, Untangled, virallinen nimi
Kuivaaminen ei ole kovin mukavaa.
Timppa tänään viimeistä päivää mun luona. Hän pyysi josko voitaisiin pestä ja puunata pentu tänään. Näin tehtiin. Pesu meni ok. Kuivauksessa rimpuili paljon enemmän kuin viikko sitten. Konetöissä Timppa joutui pitelemään koko ajan. Sain ajettua mahan, tassut ja hännän. Naamasta vain ihan vähän, pitää ottaa myöhemmin uudestaan. Taisi olla ekalla kerralla vain vieraskorea.
Lähettänyt SariS klo 16.36 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: konetus, konetyöt, kuivaus, kuvat, pesu
Naksuttelin katsomisesta pahvilaatikkoon. Vilkaisemisesta palkkasin. Palkkasin myös ali-käskyllä, kun meni mun polvitaipeen ali.
Aloitin myös lelusta irrottamisen kiitos-käskyllä ja namipalkalla. Hyvin onnistuu. Irrottaa samalla käskyllä myös muista ei-toivotuista esineistä, mitä se suuhunsa ottaa (silkkipöksyt kaapista, sukat, pissa-alusta, maton hapsut).
Harjaamisessa meinasi rimpuilla, mutta alistui sitten kohtaloonsa. Otettiin myös seisomista, mikä meni hyvin.
Pissa- ja kakkarumba on aikamoinen. On vaan regressoitunut Timpan täällä ollessa, kuten velipoika sanoi. Viime viikolla teki valtaosan ulos, nyt sisälle eikä edes pissa-alustoille. Huoh.
Timppa on ihan puhki koirien hoidosta. Iltapäivällä sanoi, että tule äkkiä kotiin, että hän pääsee nukkumaan.
Lähettänyt SariS klo 16.32 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: irrottaminen, kiitos, namipalkka, pahvilaatikko, vilkaisu
Takaisin töihin. Onneksi veli jäi hoitamaan koiria täksi viikoksi, niin ei tarvitse kantaa huolta siitä, pärjäävätkö ne kotona.
Illalla treenattiin istumista. Iltaruualla Koksi kävi oma-aloitteisesti istumaan ja otti kontaktia ennen ruokaa! Uskomaton tyyppi. Se on vissiin ottanut mallia Inkistä.
Lähettänyt SariS klo 16.27 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Velipojan kanssa lähdettiin retkelle jäälle. Mukaan pakattiin rahkapullia ja kuumaa kaakaota. Koirat leikkivät jo aika kivasti ja Inki antoi Koksin leikkiä lempparipatukallaan. Oltiin jäällä noin tunti. Aluksi paistoi jopa aurinko. Ei nähty kuin pari hassua ihmistä, olivat muut vissiin pääsiäislounaalla.
Koksi yritti ottaa poislähtiessä ritolat, ja sain liikkua melko liukkaasti, että saan sen kiinni. Poikkeaa hienoisesti paimenkoirasta, joka ei kovin kauaksi omistaan lähde. Ei hyvää lupaa.
Iltapäivällä nukuttiin kaikki puolentoista tunnin päikkärit. Pitää ladata akkuja huomiseen töihin lähtöön. Onkin ollut ihanaa olla kotona pennun eka viikko.
Musta koira ei ole helpoin kuvattava.
Lähettänyt SariS klo 16.21 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: karkaaminen, kuvat, retki
Pesu, kuivaus ja konetus - selvisimme hengissä
Tänään olisi ollut tokokokeet Rämälässä, mutta en viitsinyt lähteä ajamaan kaupunkiin. Siellä olisi taas mennyt kuitenkin vähintään 2 tai 3 tuntia.
Iltapäivällä koitti kauan pelkäämäni pennun pesusessio. Pesu meni hyvin. Välillä pentu vähän tärisi ja yritti poistua tilanteesta, mutta hyvin antoi kuitenkin pestä. Mulla oli lattialla pennun jalkojen alla kylpyhuonemattoa, jotta sen tassut eivät luista. Kävi ihan pirkuleesti mun selkään. Ei hyvä. Tein yhden shampoopesun, kun kakara ei ollut mitenkään likainen. Laitoin myös hoitsikkaa. Bio Groomin pentushampoo ja hoitsikkana saman valmistajan Conditioning Cream Rinse. Shampoon laimensin suhteessa 1:2 ja hoitsikan suhteessa 1:4. Itse pesuun meni parikymmentä minuuttia.
Sitten työhuoneeseen kuivaamaan. Kuivasin ensin letkulla enimmät pois, minkä jälkeen vaihdoin pitkän putken ja otin karstan avuksi. Ei ihan kamalasti tykännyt touhusta, mutta ehkä vartin kuluttua alkoi jo aika hyvin tottua. Sain kuivattua hienosti. Ei ole kova puremaan, joten ei myöskään tässä tilanteessa yrittänyt purra.
Sitten leikattiin kynnet. Voiko kynsien leikkaaminen olla oikeasti näin helppoa? Etutassujen kynsien leikkaamisesta vähän keskusteltiin, mutta sekin lähti sitten sujumaan.
Tähän hommaan oli kaikkinensa mennyt noin tunti. Olin varautunut pidempäänkin sessioon. Tästä rohkaistuneena otin esiin trimmauskoneen. Taas vähän totuteltiin. Ajoin 10-terällä tassut ja hännäntyven. Naama jätettiin toiseen kertaan.
Kaiken kaikkiaan olen hyyyvin iloinen. Aikaahan tuohon huoltoon menee, mutta ei ollut ylivoimaisen kamalaa, ainakaan näin ekalla kerralla. Toivottavasti into pysyy yllä.
Illalla leivoin pähkinäkakun. Päivällä meni pari tuntia siivoamiseen. Vähän turhan hyvä keli ollut tänään sisälläoloon, mutta aina ei voi valita. Aurinko paistoi ja lämpötila plussan puolella (aamulla oli taas -8 astetta). Porukat tulee huomenna J Luvassa Koksin nimiäiset.
Lähettänyt SariS klo 16.14 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: hoitoaine, karsta, konetus, kuivaus, kuvat, kynsien leikkaus, pesu, shampoo
Käytiin turistina MPKY:n mätsärissä Graanissa. Lähtiessä rätki räntää päin näköä. Aivan karmea keli. Kävelytin/kantelin ensin Koksia siellä ja sitten Inkiä. Loppupeleissä oltiin siellä 3 tuntia, josta koirat valtaosan autossa.
Aikamoinen kurakeli. Koksia sylitellessä se kurasi mun takin ja Inki puolestaan housut. Olin hieman rapainen, kun käväisin Pitkäjärven ABC:llä. Vähän jengi katsoi pitkään.
Illalla purin trimmauspöydän laatikosta. Aika hyvän tuntuinen peli. Siivoilin hieman työhuonetta Timpan tuloa varten. Ihmettelin myös Phoenix Zephir –kuivurin telinettä. Saihan sen kuivurin siihen kiinni, kun vähän tutkaili asiaa.
Inki ja Koksi leikkivät yhdessä ekaa kertaa! Oli kyllä ihan hiton rajua leikkiä, pakko oli rajoittaa.
Koksin maha on vieläkin löysällä. Tänään kaikki kakat ulos ja sisälle vain parit pissat.
Pentu antaa muuten aika kivasti nukkua. Käytiin nukkumaan klo 23 jälkeen ja herätti vasta 7.45. Puoli viideltä inisi ja kävi paperilla pissalla ja nukahti uudestaan. Tällaista ollut itse asiassa koko viikko. Vissiin 6.15 ollut aikaisin herätys.
Lähettänyt SariS klo 16.13 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: kuivuri, mätsäri, trimmauspöytä
Pentu herätti vikinällä vähän ennen seiskaa. Kakkis. Ei kovin löysää, mutta ruuan jälkeen olikin taas tosi löysällä. Ruuan seassa annoin toisen puolikkaan Canikuria. Pitää nyt varmaan keittää vaan riisiä ja antaa sitä, että saadaan tuo maha rauhoittumaan, kun pääsiäinenkin on tulossa.
Inki otti jo enemmän kontaktia pentuun aamulla, mutta vähän turhan rajusti juosten sen perässä.
Taas harjailtiin, pestiin hampaita ja treenattiin pöydällä seisomista. Naksuteltiin 15 x noin sekunnin katsekontaktista. Aloitettiin naksutella kämmenen koskettamisesta, joita tehtiin noin 10, sitten hyytyi, vaikka välillä leikittiin. Lyhyitä nuo treenijaksot on kerrallaan. Oisko tuohon mennyt leikkeineen vajaat 5 minuuttia, ei sitäkään.
Inkin kanssa kävin puolen tunnin lenkillä. Tänään ei ole satanut lunta, mutta tuulee kyllä. Pärjäsi ilman pipoa ja rukkasia loppumatkasta hyvin. Jos nyt pysyttelisi plussan puolella, niin varmaan ensi viikolla pääsee jo juoksemaan J.
Nukuttiin melkein 2 tunnin päikkärit iltapäivällä. Hain puita aitasta ja lämmitin uunin.
Päivän pihallakäynnit tilastoituna (eka klo 6.45 ja viimeinen klo 22.45):
-       12 pissareissua takapihalle. Päivän saldo:
o   5 pissit ulos
o   3 kakat ulos
o   3 pissit sisälle
o   2 kakat sisälle
Meneehän se päivä mukavasti näinkin. Pissoja laskiessa.
Lähettänyt SariS klo 16.08 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: Canikur, hampaiden pesu, kämmenen koskettaminen, löysä vatsa, näyttelyseisottaminen
Inki täyttää tänään 5 vuotta! Synttärikakun virkaa toimitti tänäkin vuonna maksalaatikko.
Annoin tänäänkin 1/3 mitallisen Pect Balansia Koksille. Toivottavasti maha nyt rauhoittuu. Aamulla annoin vähän Acanaa, puuroa ja nokareen naudanjauhelihaa.
Ruuan jälkeen harjoiteltiin ekaa kertaa hampaiden harjausta. Laitoin ensin vähän tahnaa sormeen ja sillä kosketteli hampaita. Sitten tahnaa harjaan ja ei kun harjaamaan. Onnistui yllättävän hyvin. Eka sessio ei kauaa kestänyt, mutta ei tarvitsekaan. Leikkiä päälle!
Iltapäivällä murskasin puolikkaan Canikur-tabletin, sillä vatsa on edelleen löysällä. Iltapäivällä teki jo tiukempaa tavaraa.
Aamupäivällä lähdettiin maakuntareisulle koko konkkaronkka. Työpaikalla oli ihastunutta porukkaa ympärillä. Pidin aluksi pentua sylissä, jolloin se ujosteli ja vähän vapisi. Heti kun laskin sen vapaaksi, se tormistautui. Sylissä ollessa se varmaan ajattelee, että tilanteessa täytyy olla jotain hämärää. Maahan päästyään se pääsikin vauhtiin ja nappasi kolleegalta laskun kädestä ja jatkoi matkaansa iloisesti vihellellen.
Reissusta tullessa se pissi ekaa kertaa kolmella jalalla vasemman takatassun ollessa pari senttiä ilmassa J.
Inki oli ekaa kertaa autohäkissä. Se mahtuu seisomaan siellä, mutta pää jää kyyryyn. Oikein soiva peli muuten, ei rämise eikä kilise. Sinne hyppäsi ilman mitään kevätjuhla-askeleita.
Klo 16 lähdin hakemaan trimmauspöytää postista, mistä jatkoin matkaa kampaajalle. Paluumatkalla kävin vielä hakemassa lihaa koirille, joten kotona olin vasta klo 19.30. Lähtiessä molemmat käyttivät äänijänteitään, mutta palatessa oli taas hiljaista. Pentu oli tehnyt pienet kakat khh:n lattialle.
Ilta meni telkkaria katsoessa, pentu mun vasemmalla puolella sohvalla ja Inki jalkataipeessa. Eilen jo pystyivät olemaan samalla sohvalla näin lähekkäin, muuten Inki kyllä vielä irvistelee.
Lähettänyt SariS klo 15.39 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: autohäkki, Canikur, yksinolo
Inki antoi ekaa kertaa Koksin haistella tassuaan. Baby steps.
Pentu teki aamupissat ulos. Kakat tulivatkin sitten sisälle. Maha on löysällä. Pitää antaa maitohappobakteereja. En muistanutkaan, että olin niitäkin ostanut purkillisen.
Lähdin klo 7.30 hammaslääkäriin. Pennun jätin taas kodinhoitohuoneeseen. Se jäi itkemään sinne ja Inki haukkumaan erkkeriin. Palasin kotiin klo 9.45 ja sisällä oli hipihiljaista. Jes!
Join kahvit ja lähdettiin Koksin kanssa kaupungille. Jätin auton Porrassalmenkadulle ELY-keskuksen eteen. Siitä teputeltiin Stellaan. Kauppakeskuksessa varmaan parikymmentä ihmistä ihasteli pentua. Tosi reippaasti liikkui, vaikka Stellaan käveltiin varmaan 10 minuuttia ja matkaa oli ehkä 100 metriä, haisteluun vaan menee aikaa aivan tautisesti. Alussa käveli mun takana ja vähän sai rohkaista. Stellassa veti jo omia polkujaan tutustumaan joka paikkaan ja erityisesti ihmisiin.
Tutuksi tulivat rollaattori, kävelysauvat, kyynärsauvat, lastenrattaat, miehiä, naisia, lapsia, autossa haukkuva koira, kadunputsauskone, linja-auto ja tietysti paljon autoja. Stellassa alkuun vähän ujosteli, mutta tutki kyllä reippaasti. Autolle käveltiin eri reittiä ja nyt jo välillä meni reippaasti mun edelle kävelemään. Kaupungilla käveltiin yhteensä tunti ja vartti.
Pentu herätti paljon ihastusta. Aika moni tunnisti rodun.
Kotimatkalla käytiin vielä hakemassa hoitoainetta lemmikkieläinliikkeestä. ”Mites sä nyt tällaiseen olet haksahtanut?”, minulta kysyttiin.
Kotipihalla pissatin ennen sisälle menoa, ja se tekikin tosi pitkät pissat. Päivän melkein kaikki muut pissat ja kakat tulikin sitten sisälle joko paperille tai matolle. Ei tykkää kyllä lumesta yhtään paitsi kiipeillessä. PAITSI ETTÄ: teki pissit ulos nukkumisen jälkeen illalla ennen iltapalaa n. klo 22 ja kakat ulos heti iltaruuan jälkeen. Jihuu! Etsii kakkapaikan hyvin nopeasti ruuan jälkeen etsimällä juosten paikkaa nuuskien samalla, ei niinkään kierrä ympyrää.
Koksin vatsa on ollut löysällä ja annoin aamulla Pect Balans –maitohappobakteerivalmistetta.
Aamulla treenattiin harjausta, samoin illalla ja illalla naksuteltiin kontaktista. Enempää en halunnut ottaa, kun kaupunkireissussa oli aika paljon sulateltavaa.
Kurja tämä ns. takatalvi. Eilen satoi 10 cm lunta ja tänäänkin useampi sentti. Pakkasta ei tänään enää päivällä ollut, mutta lunta kyllä ihan riittävästi. Loppuisi tämä talvi jo. Kyllä kesäpentu on kätevämpi ulosviennin kannalta. Onneksi ei sentään ole -30 astetta.
Lähettänyt SariS klo 15.33 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: kaupunkireissu, kontakti, maitohappobakteeri, Stella
Hyvin valvotun yön jälkeen (pentu vikisi kovasti puoli kolmen aikaan) alkoi pissa- ja aamiaisrumba, mihin meni tänäänkin 45 min. Lupaavaa ensi viikkoa ajatellen.
Otti hienosti oma-aloitteisesti kontaktia ennen ruuan antamista!
Yöllä myös korjasin keittiön matolta kahdet kakat. Hurraa, se kakkii sittenkin!
Aamuruoaksi kasvattajan antamaa Royal Canin Starteria kourallinen, n. ruokalusikallinen puuroa, kermaviiliä ja hieman palvikinkkua. Söi reippaasti noin puolet annoksesta.
Jatkettiin kontaktiharjoituksia aamulla x 15. Rakensin kahdesta kevyestä pakasterasiasta ja kannesta tornin, mikä on tarkoitus saada nurin. Klikkailin sen katsomisesta viitisen kertaa. Treenejä haittasi Inkin haukkuminen.
Kontaktitreenejä jatkettiin. Sain myös harjattua sen sylissäni pennun ollessa väsynyt. Myös näyttelypönötystreeni onnistui pöydällä.
Iltapäivällä käveltiin naapuriin parisataa metriä. Kiipesi lumipenkan päälle, mistä nostin sen pois, ettei se taita niskojaan. Kävely oli hiiiidasta. Lisäksi satoi lunta aivan kamalasti ja oli hurja tuuli eli ei tosiaan mikään hyvä ulkoilukeli. Reippaasti käveli kuitenkin, vaikka aikaa menikin ja oli kylmä.
Yksinolotreeniä 30 min, kun kävin Inkin kanssa lenkillä.
Illalla ajoin Tuukkalan ABC:lle kokoukseen. Meille oli varattu kabinetti, minne sai viedä koiran, joten Koksi oli mukana. Hienosti nukkui sylissä 1,5 tuntia. Odotti kotiin asti, että tekee pissat JA kakat sisälle. No, hyvä että ei tehnyt boksiin.
Lähettänyt SariS klo 8.00 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: kontakti, kuvat, näyttelyseisottaminen, yksinolo
Heräsimme aprillipäivään klo 6 pennun itkiessä. Hyvin se oli pedissään nukkunut. Koppasin sen kainaloon ja vein ulos. Näytti siltä, että se olisi tehnyt pissit, mutta vaikea sanoa, kun se seistä pönöttää ihan samalla tavalla pissiessä ja maailmaa ihmetellessä J. Yö on ollut kylmä, ja aamulla oli pakkasta 10 astetta. En halunnut palelluttaa pentua, joten pissareissut jäävät aika lyhyiksi. Aamulla se olisi mielellään vain istuskellut, mutta pyrin pitämään sen pienessä liikkeessä.
Aamupalaksi turvotin Akanaa ja laitoin joukkoon 1 tl kermaviiliä ja ½ tl Nutrolin pentua. Nutrolinia pitää antaa jatkossa tuon verran joka kolmas päivä. Maailma kiinnostaa enemmän kuin ruoka, mutta kyllä se jonkin verran söi. Vartin jälkeen laitoin ruuan jääkaappiin odottamaan aikoja parempia. Pentu haastoi Inkiä leikkiin ruokailun lomassa. Pylly pystyssä leikkiasennossa murisi ja kutsui leikkiin. Hauska veijari. Inki ei vielä osannut reagoida mitenkään.
Leikitin pentua hetkisen, ja sitten se simahtikin. Reilut puolitoista tuntia heräämisen jälkeen mulla on edelleen valtaosa kahvista juomatta, mutta on tämä aika hauskaa aikaa. Hirvittää ja ihastuttaa.
Pentu kiipeilee kovasti mun päällä ja pyrkii koko ajan syliin. Itkee jonkin verran poistuessani näköpiiristä, mutta oletan sen johtuvan epävarmuudesta, sillä pentu ei uskalla kulkea vapaasti Inkin dominoidessa tilaa. Pentu nukkuu mielellään mun jaloissa pää jalkani päällä.
-       ei-sanan opettelu (4 namia, käsi nyrkkiin, sana ei, kun lopettaa tavoittelun, nami)
-       15 min yksinolo, ovi auki kun ei enää itkenyt x 2
-       naksuttelu aloitettu: katsekontakti + naks + nami. Noin 10 onnistunutta.
-       katsekontakti myöhemmin illalla x 5
-       katsekontakti ennen ruokaa
Eilen söi aamuruokaa koko päivän. No, annos oli ehkä liian suuri.
Tänään saapui Avensikseen mittojen mukaan tehty koirahäkki tilanjakajalla. Se on peräkonttiin just eikä melkein sopiva. Eipä tarvitse niin kamalasti kesällä enää viritellä kaikenmaailman folioita auton ikkunoihin aurinkoisella ilmalla, jättää vaan takaluukun auki.  Tilan saa jaettua kahtia siten, että Inkin puoli on isompi ja Koksin pienempi. Aivan loistopeli.
Omasta pedistä on hyvä tarkkailla maailmaa.
Lähettänyt SariS klo 9.00 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: ei, harjaus, kontakti, kuvat, naksuttelu, näyttelyseisottaminen, ruokailu, yksinolo
Vihdoin koitti päivä, jolloin sain kääpiövillakoiranpennun kotiin. Pari vuotta tätä on harkittu. Osaanko kouluttaa puudelia paimenkoirien jälkeen? Mitä jos mä vaikka tallon vahingossa sen ruhjeille? Tai lellin sen tärviölle? Mietitty plussia ja miinuksia. Kauhisteltu turkinhoitoa. Takkuja. Trimmausta. Pähkäilty tuleeko Inki toimeen noin pienen kanssa. Osaako se olla koiriksi, kun on saanut jakamattoman huomioni yli kolme vuotta?
Vein Inkin aamulla hoitoon ja lähdin ajamaan Kuopioon, missä oli treffit kasvattajan, Eija Halosen, kanssa klo 11.30. Olin hieman etuajassa. Eija kutsui minut seuraamaan yhden pennun kuivaamista. Hurjan näköistä menoa. Kasvattaja trimmaa koiria työkseen.
Teimme paperit ja kyselin rokotuksista, madotuksista ja ruokinnasta sekä turkinhoidosta. Pesu kannattaa hänen mukaansa tehdä 2 viikon välein. Pöydällä seisottamista pitää harjoitella monta kertaa joka päivä. Koksilla on pieni napatyrä, minkä ei pitäisi haitata millään tavalla. Napatyrähän Inkilläkin oli. Siltä se leikattiin sterkan yhteydessä joitakin vuosia sitten.
Eija kantoi Koksin autolle ja se tutustui muutaman minuutin ulkomaailmaan ennen kuin laitoin sen boksiin. Boksissa pentu itki muutaman minuutin, ja nukahti sitten. Ajoimme vajaat 10 minuuttia enoni ja kummieni Harrin ja Irkun luokse. Pihassa nappisilmä tuijotti kopastaan. Kannoin sen sisälle. Siellä se oli kuin olisi ikänsä kyläillyt. Ei yhtään vierastanut. Irkku syötti sille evääksi varaamiani juustonpalasia eikä penska todellakaan stressannut, vaan häntä pystyssä tutki paikkoja. Ihana kakara!
Jatkettiin matkaa kohti Hietasta. Koksi nukkui Juvalle asti, missä käytin sen ulkona. Suuri parkkipaikka vähän hirvitti, ja kylmä tuuli puhalsi. Pentua vähän vapisutti, taisi vähän jänskättää. Pystyi kuitenkin syömään pari juustokuutiota, mutta ei halunnut juoda. Kävin juomassa pikaisesti kahvit. Takaisin tullessani pentu itki kopassa, mutta ei mitenkään hätääntyneen oloisesti. Itku jatkui ehkä 10 minuuttia enkä kiinnittänyt siihen huomiota. Se loppuikin sitten.
Ennen kotiutumista haimme Inkin hoidosta. Inki haisteli kovasti päästyään autoon. Kotona vein ensin Inkin sisälle, ja sitten toin Koksin tuulikaappiin kopassa ja esittelin sen Inkille sylistäni käsin. Inki oli hyvin epävarman oloinen, ja ensimmäisen puoli tuntia ei oikein osannut suhtautua tilanteeseen vaan kierteli pitkin seiniä. Pentua jännitti varsinkin se, kun Inki alkoi haukkua naapurin koiria.
Ilta meni toisiimme tutustuessa. Inki murahtelee vielä, mutta eiköhän se tästä vielä iloksi muutu.
Pennun eka varsinainen ateria oli Yrjölän puuroa, hiukan raakaa jauhelihaa ja kermaviiliä. Ihmeen reippaasti söi ehkä puolet annoksesta. Annoin Inkille loput.
Kävimme nukkumaan vasta yhdeltä yöllä. Ostamaani petiin ohjasin pentua illan mittaan telkkaria katsoessa käskyllä ”oma peti”. Kun kävimme yöpuulle, pyysin sen nukkumaan tuolla käskyllä ja se oli selvästi hiffannut sen, sillä sinne kapsahti koiranpentu. Pariin kertaan se nuljusi itsensä sieltä pois ja vähän itkeskeli, mutta palasi petiinsä pyynnöstä. Fiksu koira!
Mihin mä olen oikein joutunut?
Harmittavan epätarkka kuva, missä näkyy kuitenkin
pennun pienuus. Luottavaisena Irkku-kummin lähellä.
Lähettänyt SariS klo 8.00 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: boksi, kasvattaja, kotiintulo, kuvat, napatyrä, peti, ruoka
Terveys: Silmät puhtaat, polvet 0/0, lonkat B/B, kyynärät 0/0, ei huomautettavaa selässä eikä olkanivelissä
Terveys: silmät puhtaat (PRA/PRCD-kantaja), polvet 0/0, lonkat B/B, kyynärät 0/0, ei huomautettavaa selässä eikä olkanivelissä
Finn Noir Honey Bee
Omissa kisoissa 2 hyvää rataa
Pesu, kuivaus ja konetus - selvisimme hengissä
Treeniblogeja ja jotain ihan muuta
Antonio Caprarica: Elisabet II
Muistatko kun saatiin nokkahuilut?
Blogin hiljaiseloa, me ollaan kyllä treenattu ja kisattu
Hertan ja Kertun blogi
Onnidog - siellä nähdään!
Teema: Yksinkertainen. Teeman kuvien tekijä: gaffera. Sisällön tarjoaa Blogger.